
1. Idén július 9. és 11. között ünneplik a Cirkuszok Éjszakáját. Az évente megrendezésre kerülő rendezvény során, számos magyar cirkusz szervez különleges éjszakai előadást. A Múzeumok Éjszakájához hasonló kezdeményezést a hazai cirkuszdinasztiák hozták létre, nem is olyan régen. Mikor tartották meg a Cirkuszok Éjszakáját először?
a. 1999
b. 2008
c. 2013
d. 2020
2. Az első cirkuszok már az ókorban megjelentek, bár az előadások eltértek a maiaktól. Az ókori cirkuszok nagy méretű szabadtéri arénák voltak, ahol különböző versenyeket vagy viadalokat tartottak. A római kor egyik ilyen híres arénája volt a Circus Maximus. Fénykorában, megközelítőleg hány néző fért el a nézőtéren?
a. 100 000
b. 150 000
c. 200 000
d. 250 000
3. A modern kori cirkusz csak jóval később, 1768-ban jelent meg. Philip Astley ugyanis ekkor alapította meg lovasiskoláját, amely forradalmi módon, akrobatákat is alkalmazott, így őt tekinthetjük a modern cirkusz atyjának. Ekkor került bevezetésre a modern cirkusz legfontosabb eleme. Mi az, ami Philip Astley szerint elengedhetetlen volt egy cirkuszi előadáshoz?
a. 12,8 méter szabványméretű kör alakú porond
b. több szekcióra osztott látótér
c. városok között szállítható sátor
d. vadállatoktól védő ketrec
4. A cirkuszok történelmének legvitathatóbb időszaka a 20. századi "freak show" korszaka, másnéven a "szörny-show" korszaka volt. Ezek a műsorok testi fogyatékosságokkal élő embereket szerepeltettek, amit a genetikát nem értő nézőközönség érdekesnek talált. Szerencsére ez a fajta szórakozás mára már eltűnt a kultúránkból etikátlansága miatt.  Érdekes viszont, hogy akkortájt még az olyan egyedi kinézet is szenzációnak számított, ami manapság nem lenne nagyon meglepő. Egyik példa erre Betty Broadbent. Mi volt az ő egyedi kinézetének a kulcsa, amivel cirkuszban fel tudott lépni?
a.  az egész testét tetoválások borították 
b. albínó volt 
c. néger volt 
d. az egész testét piercingek borították
5. Az 1984-ben alapított Cirque du Soleil az egyik leghíresebb modern cirkusz. A kanadai székhelyű vállalat különlegessége, hogy nem szerepeltet állatokat, hanem emberi produkciók segítségével ad elő komplett történeteket. A cirkuszi és színházi előadás egyesítése olyannyira népszerűvé tette őket, hogy világszerte rendszeresen fellépnek, és több ezer embert alkalmaznak. A társulat Magyarországon is többször fellépett. Melyik évben láthatták először a magyarok élőben a Cirque du Soleil előadását? 
a. 1999
b. 2007
c. 2010 
d. 2019
6. A magyar cirkusztörténet kezdetének a Barokaldi Cirkuszt szokták tekinteni. Giuseppe Baroccaldi az 1860-as évek elején lépett fel először a pesti Városligetben, majd a 70-es évektől kezdve már véglegesen letelepedett és állandó cirkuszt nyitott. Az egészen az 1900-as évekig működő cirkusz, az alacsony belépőjegyek miatt is népszerűvé vált. Ki volt Giuseppe Baroccaldi, a cirkuszalapító?
a. olasz lovas artista
b. artistabaleset miatt sántító olasz bohóc
c. népszerű angol bohóc
d. angol zsonglőr
7. A Fővárosi Nagycirkusz története 1889-ben kezdődött, mert ekkor tartották meg az első előadást a városligeti állatkertben. Előző évben, Eduard Wulffot bízta meg az állatkert vezetése egy állandó cirkusz megépítésével, amit ő végre is hajtott. A korszerű cirkuszban büfé és tűzjelző állomás is helyet kapott. Milyen anyagból készült a cirkusz épülete?
a. hullámbádoggal borított vas
b. hullámbádoggal borított fa
c. fával borított vas
d. tégla
8. A Fővárosi Nagycirkusz manapság is üzemel, igaz ma már egy Közép-Európában egyedülálló kőépületben. Számos másik cirkuszunk is létezik viszont, melyek mögött mind-mind többgenerációnyi tehetség áll. A szülőről gyermekre, vagy mesterről tanítványra szálló tudás biztosítja, hogy a jövő generációi is láthassák az elképesztő mutatványokat. Az alábbi négy cirkusz közül három Magyarországon található, egy viszont külföldi. Melyik cirkusszal NEM találkozhatunk rendszeresen itthon?
a. Circus America 
b. Mr. Gerald Show 
c. Horror Cirkusz
d. Knie Cirkusz
9. A különböző egzotikus állatok felvonultatása sokáig a cirkuszok népszerű attrakciójának számított. Az utóbbi években viszont Európa szerte szinte mindenhol meg lett tiltva az új állatok beszerzése, és a fellépések is korlátozva lettek, állatvédelmi okokból. A korlátozások már a 90-es években elkezdődtek, melyek kiváltó okai részben a vadállatokkal kapcsolatos balesetek voltak.  Az egyik hírhedt történet Tyke esete, mely Honoluluban történt, és megrázta az egész országot. Mi történt az incidens során?
a. egy oroszlán a nézők szeme láttára ölte meg idomárját
b. egy majom elszabadult az előadás során és megtámadott egy gyereket
c. egy elefánt megölte idomárját a nézők szeme láttára, és pánikban őrjöngött a városban
d. egy tigris a nézők szeme láttára falt fel egy farkast, akivel együtt szerepeltek a műsorban
10. Magyarországon jelenleg zajlik egy társadalmi egyeztetés a szigorításról, melynek keretében a következő szezontól már nem lehetne bizonyos egzotikus fajokat szerepeltetni a cirkuszokban. Máshol már létező európai szabályozásokhoz hasonlóan, a tervezet csak a háziállatok és a cirkuszi körülményeket jól tűrő fajok szerepeltetését engedné meg. A jelenlegi tervek szerint az alábbiak közül melyik fajt lehetne továbbra is szerepeltetni?
a. csimpánz
b. kenguru
c. zsiráf
d. strucc
+1  Ha  cirkuszépületre gondolunk, a leggyakoribb elképzelés természetesen az óriási sátor. Létezik viszont pár kivétel, hiszen egyes országoknak állandó épülettel rendelkező cirkuszaik is vannak, és ezek szinte mindig egyedi tervezésű alkotások. A képen az egyik ilyen gyönyörű cirkuszépület látható. Különlegessége, hogy a kupolát nem tartja középen oszlop, hiszen az zavarná a nézőket. Melyik cirkusz épülete ez? 
a. Cirque d'hiver 
b. Circus Roncalli 
c. Circus Herman Renz 
d. Circuba

(Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvízjáték során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.)
Név:								
Elérhetőség (telefon, email): 				______________________________
Beküldési határidő: 2026. július 31.
A szerencsés nyertes a Csorba Győző Könyvtár alábbi szolgáltatásai közül választhat:

· Retro Könyvvásár - ajándékutalvány
· CSGYK Zeneműtár- 1,5 óra zongorahasználat
· Pro Pannónia Kiadó- 5 darabos könyvcsomag
· CSGYK Helyismereti Gyűjtemény- Napom lapja szolgáltatás
· CSGYK Zeneműtár - Szabadulószobás játék

Kérjük jelölje be, hogy győzelem esetén melyik nyereményt szeretné kérni!

